
I. 

T. teljes-ülés ! 

Előadásom czíme nem fejezi ki teljesen azt, hogy mi lesz 
annak tartalma. Épen azért kötelességemnek tartom Önökkel 
szemben, a kik oly kegyesek voltak megjelenésükkel megtisz- 
telni, mindenek előtt körvonalozni előadásomnak tartalmát és 
czélját, egyúttal pedig megalkotni azt a keretet, a melyben elő- 
adásomnak, tekintettel a rendelkezésemre álló időre egyrészről, 
az Önök szives türelmére másrészről, mozognia kell. 

Szólni akarok az 1848 előtti Corpus Juris Hungarici ma- 
gánjogi tartalmáról, arról, hogy e Corpus Juris eddigi kiadásai- 
ban foglalt 5070 törvénynek magánjogi tartalmából mit lehet 
értékesíteni a most folyamatban lévő magánjogi codificatio 
szempontjából és melyek azon törvények, melyek ebből a 
szempontból vizsgálva, egyáltalában figyelembe nem jönnek ? 
A mi pedig előadásom keretét és terjedelmét illeti, az említet- 
tem szempontokból kénytelen vagyok a Corp. Jur. Hung. szoros 
törvény-tartalmára szorítkozni, mert méltóztatik tudni, — íg}^ 
tanultuk mindannyian boldogult Wenzel professor magánjogi 
kézikönyvéből — hogy a Corp. Jur. Hung. tartalma kétféle, ú. m. 
törvények és egyebek. Ezek az « egyebek », milyenek pl. a Mária 
Terézia-féle katonai szolgálati szabályzat, a tárnokjogi czikkek, 
biographikus adatok, chronologikus jegyzékek, arómai és egyház- 
jogból merített jogi közmondások stb., a dolog természeténél 
fogva nem képezhetik előadásom tárgyát. Mellőznöm kellett 
Werbőczy hármaskönyvének kimerítő ismertetését is, nem- 
csak a rendelkezésemre álló időre való tekintettel, de főleg 
azért, mert a Tripartitumot egy nálamnál hivatottabb, a magyar 
jogtudomány pótolhatatlan kárára korán elhunyt jogtudósunk: 
Deir Adami Eezső ismertette volt ezen egyesületben tizennégy 

évvel ez előtt és én csak kegyeletes kötelességet teljesítek, midőn 
ez alkalommal is felhívom a Jogászegylet szíves figyelmét Dell' 
Adami Bezső: « Anyagi magyar magánjogunk s a codificatío» 
czímen megjelent kiváló művére. Mellőznöm kell, végül, a 
Corpus Juris eddigi kiadásaiban nem közölt magyar törvényeket, 
abból az okból, mert ezek tartalma még ez ideig szélesebb kör- 
ben meglehetősen ismeretlen, s nem tartanám ildomosnak, hogy 
akkor, midőn egy közvetlen ellenőrzésre is szánt szabad előadást 
tartok, abban olyan adatokat említsek föl, a melyeknek való- 
ságát, helyességét azonnal megbirálni lehetetlen. 

Maradt tehát számomra kizárólag a Corpus Juris törvény- 
tartalma abban az. alakban, a melyben az utoljára 1844-ben 
került nyilvánosságra. 

Mielőtt azonban előadásomnak ezen szorosabb értelemben 
vett tárgyára áttérnék, szükségesnek tartom, hogy rövid, váz- 
latos visszapillantással, mintegy csak eszükbe juttassam Önök- 
nek a magyar törvény-alkotások adatait és azokat az okokat, 
a melyek magánjogunknak a törvényhozás útján kiépítését 
gátolták. 

A vezérek koráról természetesen egyetlen egy szóval sem 
emlékezhetem meg. Igaz ugyan, hogy Bartal György az ő 
ismeretes müvében azt állítja ezen korról, hogy : «legum sub 
Ducibus capita . . . cumulatissima repraesentant . . . ingenii civilis 
specimina» (Commentariorum ad históriám status jurisque pub- 
lici Hungáriáé aevi medii Libri XV., I. k. 149. 1. 43. §.), de, azt 
hiszem, alig lesz valaki, a ki Bartal jóindulatú phantasiáján 
kívül, rámutathatna a vezérek korának törvényhozói műkö- 
désére. 

Szent István, Szent László és Kálmán törvényhozásai 
elsősorban a királyság consolidatióját czélozták, másodsorban 
pedig a kereszténység megerősítésére voltak hivatva és innen 
van főkép, hogy ezen királyok törvényhozásában a magánjogi 
jellegű törvények is kivétel nélkül a legszigorúbb büntetőjogi 
sanctióval vannak eUátva. Ezek, már czéljuknál fogva is, magán- 
jogi szempontból nagyon kis értékkel bírnak, n. Endre idejéből 
való hazánk magna chartája, az aranybulla, a melynek tartalma 
sokkal inkább közjogi jellegű, semhogy előadásom keretében 
sok helyet foglalhatna. A II. Endrétől III. Endjréig lefolji; időszak- 
ié 

ban azok a belső viszályok, melyek az országot dúlták, kizárták 
a nyugodt magánjogi codificatiót, ezt a szót természetesen közép- 
kori értelmében véve. III. Endrének a Corpus Jurisban nem 
foglalt törvényei azonban tartalmaznak egyes igen érdekes 
magánjogi szabályokat is, melyeket későbbi törvények is adop- 
táltak. Az Anjouk korában a magánjogi codificatio, különösen 
Nagy Lajos alatt, már némi föllendülést vett, hiszen az ősiség 
megalkotása, úgyszintén birtokviszonyainknak ily értelemben 
vett codificatiója, Nagy Lajos korára esik. Zsigmond számos 
törvénye nagyon érdekes magánjogi tartalommal bir. Az alkot- 
mányos érzületű Albertnek nagy horderejű törvényeit tartal- 
mazza a Corpus Juris. I. Ulászló törvényei — köztük a jus 
placetire vonatkozó egyetlen törvényünk — hiányoznak a Corpus 
Jurisból, de tartalmuk, magánjogi szempontból, nem bir nagy 
értékkel s ép oly kevéssé fontos, ebből a tekintetből, az a decré- 
tum is, a mely Hunyadi János kormányzói idejéből való. 
V. László törvényhozása hadügyi jellegű és úgy, mint Szilágyi 
Mihály 1 458. évi decretuma, inkább actuális természetű. I. Mátyás 
és n. Ulászló idejére úgy tekinthetünk vissza, mint a magyar 
törvényhozás legtermékenyebb két korszakára, mely régi magán- 
jogunkban is jelentős nyomokat hagyott maga után. II. Lajos 
törvényhozása figyelembe se jöhet; az országnak akkori szomorú 
viszonyai eléggé indokolják azt, hogy ebből a korszakból figye- 
lemre méltó magánjogi törvény nem maradt fen. 

De a most említettem, a képzelhető legvázlatosabban fel- 
tüntetett okokon felül, Werbőczy, Hármaskönyvéhez írt aján- 
lásában, megemlékezik még egy másik okról is, a mely szintén 
hozzájárult a magyar magánjogi codificatio meddőségéhez, 
mondván: « Őseink és eleink az efféle tanulmányoktól)) (t. í. 
a jogiaktól) « idegenkedtek, mert úgy látszik, hogy nemzetünk 
a keletkező ország legelső eredete óta, csakis hadi dologra 
adván magát, a többi tudományokkal nem törődött »; továbbá, 
« mivel magukat semmiféle kereskedésre vagy közönséges 
mesterségre nem adták, egyedül a hadi szolgálatra alapították 
a nemességet, a minek következtében arra, hogy a törvényeket 
akár nagyobb gonddal megállapítsák, akár érettebb megvizsgá- 
lás után közzé tegyék, se nyugtok, sem elég alkalmas idejük 
fenn nem marad ». 

De, uraim, találunk mi törvényeink hiányainak és tör- 
vényhozásunk hézagainak megokolására ugyanebből az időből 
egy Werbőczy énéi is őszintébb és jelentősebb adatot, t, i. 
magában a törvénytárban — oly adatot, a mely, a mint azt a?; 
előadásom folyamán idézendőkkel kapcsolatban látni fogjuk, 
valósággal megdöbbentően czáfolja meg azt a régi közmondást, 
hogy az idők változtával, mi is megváltozunk. 

Az 1495. évi XXV. tcz. 1. §-a ugyanis ezeket mondja : 
«A midőn a főpap és báró urak, meg Ö felségének tanácsosai 
egybegyűlnek, jobbadán csupa beszélgetéssel töltik el az égés?; 
napot és minden megállapodás nélkül válnak el egymástól » — 
és ezzel a megokolással alkotja meg törvényhozásunknak egyik 
nagy reformját, az országgyűlések tartama és az azokon való 
megjelenés szempontjából. 

I. Ferdinánd, Miksa, Eudolf, II. Mátyás, 11. és III. Fer- 
dinánd törvényhozása a török háborúk folytán szükséges hadi 
segély mindenféle neméről, vallási villongásokról és az ezekkel 
járó belső bajokról szóló rendelkezéseket alkotott. 

De ebből a korból is maradt egy nagyfontosságú emlékünk 
régi országgyűléseink jellemzéséről, a melyet Salamon Ferencz 
derített fel Re)idi országgyűléseink jellemzéséhez czímű 
művében (9., 14., 16. 11.). 

Eszterházy Miklós nádor ugyanis emlékiratot terjesztett 
az 1687. évi országgyűlés elé az országgyűlés tárgyalásainak 
módjáról — ma azt mondanók : házszabályairól — és ebben 
a következőket mondja: «. . . Az országgyűléseinken megfor- 
duló idegenek csak azt látják, hogy kiabálással, czivakodással, 
viszálkodással és a felháborodott elme más ilyen kifakadásai- 
val vesztegetjük el az idő nagy részét, a véleményeket is nem 
annyira mérlegelvén, mint számlálván)). «Ha sok a törvény, 
sok a zavar. A törvényczikk alkotásában oly túlságba mentünk, 
hogy őseink húsz országgyűlésen sem alkottak annyi törvényt, 
a mennyit mi egy gyűlésen összeírunk . . . Ehhez járul az az 
alkalmatlanság is, hogy a miket már egyszer a rendek közös 
szavazatával elhatároztunk, s aminek megerősítését is megnyer- 
tük, ugyanazokat a következő országgyűléseken újból el akarjuk 
határozni és megszentesíttetni. Hová vezet e visszaélés ? Mert 
vag}^ valóban végzéssé lett valami vagy nem. Ha azzá lett, 

még pedig királyi szentesítéssel is, mire való ug^^anazt a káposz- 
tát újra főzni (eandem crambem recoqui) ? Ha pedig nem lett 
azzá, egész Corpus Jurisunkban sem lesz valóban egyetlen 
decretum, statútum, artículus, melyet minden országgyűlésen 
szórói-szóra újból el ne kellene határozni és megerősíttetni.* 
«Ha ki akarunk vinni valamit, azt csak törvényczikkbe foglal- 
juk s aztán nem gondolunk többé azzal, hogy ki sürgesse 
életbeléptetését vagy megfenyítse, a ki ellene véteni merészel. » 
w Meddig tartson egy-egy országgyűlés, annak is meg kell idejét 
szabni. Mert eddig, mint mindenki tudja, hiában való akadé- 
koskodással, czivakodással, s más ily szóharczokkal húztuk ki 
az országgyűlés idejének legnagyobb részét, még pedig annyi 
költség pazarlásával, alkalmatlansággal s kölcsönös boszantások- 
kal, hogy utoljára is belefáradván és beleunván, nehogy azt 
mondják, hogy hiába jöttünk ide, az utolsó napokban inkább 
csak futólag és nyakra-főre vetettünk papirosra néhány törvény- 
czikket, minden rend, minden szabatosság és minden megvita- 
tás nélkül. A rosszul szerkesztett s még rosszabbul megvizsgált 
czikkeket tűvel-hegygyel felnyalábolván, mintha meggyúlt volna 
az országháza, nehogy mindenünk velünk együtt odaégjen, 
haza siettünk, megítéltetve magunkat mind Ö felségénél, mind 
a külföldön. Sőt a mi több, sokan kétségbeesésből, mivel jöve- 
delmük meg nem bírta a sok költséget, az országgyűlés előtt 
eltakarodtak. így ezen repedéseken sok ömlött be, a mi tö>r- 
vényczikkeink erejét megrontja és határozott fogalmazásukat 
meggátolja.)) 

I. Lipót ötvenéves uralkodása tudvalevően szintén nem 
volt békességes, hiszen ebben az időben küzdöttük utolsó és 
döntő harczainkat a törökkel és ebbe a korszakba esnek az 
absolut császári uralom ellen való összeesküvések, fölkelések 
és belső háborúságok, melyek I. József alatt a szatmári béke- 
kötéssel értek véget. De azért I. Lipót idejéből már felmutat- 
hatunk néhány fontosabb magánjogi alkotást, a nagy horderejű 
közjogi törvények mellett. A közszerzemény, az özvegyi jog, 
néhány kötelmi jogi törvény, a hitbizományi törvény ebből az 
időből valók. I. József uralkodásának idejéből nincsen törvé- 
nyünk, de annál gazdagabb III. Károly törvényhozása, s elmond- 
hatjuk, hogy az 1715., 1723. és 1729. évi országgyűlés magán- 

jogi szempontból is, a legtermékenyebbek közé tartozik. Nem 
mondhatjuk ugyanezt a Mária Terézia három országgyűléséről 
(1741., 1751., 1764.) és 11. Lipót 1791. évi decretuma is csak 
alkotmányjogunk terén bir maradandó, alapvető fontossággal. 
Perencz uralkodásának javarészét a franczia háborúk, a pénz- 
ügyi zavarok foglalták ugyan el, de azért épen az ő uralma 
alatt fejtették ki a codificationális bizottságok a legnagyobb 
tevékenységet, bár tudvalevően, minden eredmény nélkül. 

De ennek a meddőségnek is megtaláljuk egyik magyará- 
zatát, az örökké ismétlődőt, egy nagyon is szavahihető kortárs 
följegyzéseiben. Kölcsey Ferencz ugyanis — az 1832 — 36. 
országgyűlésen Szatmárm egyének egyik követe — az 183:2 — 
1833. évi naplójában, 1832 deczember 20. kelettel, egyebek 
közt, ezeket irja az országgyűlési tárgyalások jellemzésekép : 
«Az oppositio nagy része dicsőséget keres az örökös gáncsban 
és ellenküzdésben. Hibák után leskődnek, hol nincs is ; cselt 
látnak, hol arra szükség nem volt ; a bötü kurtább vagy hosz- 
szabb szárában titkot keresnek ; s mivel a prés a colont nem 
jól nyomta ki, a polgári alkotvány eldöntését rettegik. 8 mire 
vezet mind ez? Néhány merész kifejezéssel tömött beszédre, 
hogy tapsot kapjunk és székeinkre egész méltósággal vissza- 
ereszkedvén, nyert borostyánunkon pihenjünk. Uraim, Isten 
bizonyságom, rosszul őrzitek a hazát. Tapsért szólótok, nem a 
ma^ar nemzetért; s míg nyelv- és ajakmozgás után hírt arat- 
tok, semmi tettre nem kerültök fel ott, hol való szükség volna 
reátok. » 

A nemzet fölébresztésének óriási munkája, a mely Ferencz 
alatt vette kezdetét, V. Ferdinánd alatt fokozott mértékben 
folyt tovább és a magánjog codificatiójára sem lehetett hatás 
nélkül. Széchényi István minden föllépésekor magánjogi tör- 
vényeinkben, de még inkább azok hiányaiban kereste gazda- 
sági életünk óriási elmaradottságát és Hunniájában (78. 1.) 
elkeseredésének ad csak kifejezést, midőn azt mondja, hog^^ : 
«A Corpus Juris két roppant foliójának legalább kilencztized- 
részét kell a tűzbe dobni. » Deáh' Ferencz sem kímélte a múlt 
magánjogi törvényhozását abban a beszédben, melyet a magán- 
jog codificatiójánál követendő methodusról — pontosabban: 
a juridicum operatum tárgyalási módjáról — az 1834 május 24. 

kerületi ülésben mondott: « Halomra nőtt polgári törvényeink 
a nemzeti törvényhozás hosszú során keresztül minden rend- 
szer nélkül, egyes panaszok következtében, egyes esetek körül- 
ményeihez alkalmazva hozattak s ezen az úton tévesztő temér- 
dekségre szaporodtak. Werbőczy volt az első, a ki ezen 
casuistikus zavart némi, bár hiányos rendszerbe foglalta. » 
(Kónyi: Deák Ferencz beszédei I. k. 66. 1.). Kossuth Lajos 
pedig Pesti Hírlap- jában czikket ezikkre halmozott elavult 
magánjogi törvényeinkről és arról az óriási jogbizonytalan- 
ságról, a mely e törvények daczára, sőt épen ezek folytán elő- 
állott: «Magyarhonban e kérdésre* — mondja egyik czikké- 
ben — «quid juris ? nem oly könnyű felelni, mint gondolnók. 
Mert nem tudja az ember, törvény- e a törvény, vagy a szokás 
a törvény, vagy a decisio, vagy mit tudom én ? » (Pesti Hirlap 
1841. 9. sz.) 

S hogy a magyar codificatiónak egy épen oly rokon- 
szenves, mint komoly és irányadó előharczosának szavaival 
fejezzem be e korszaknak rajzát, hadd idézzem még Szalay 
László szavait, a ki az 1848-as igazságügyminiszteriumban a 
^.odificationális osztályának főnöke volt: «Nem hiszszük, 
hogy volna kormány Európában, melynek nehezebb feladása 
volna a miénknél. Másutt csak a kormányforma változott, 
nálunk valamennyi institutio. Kormányunk egy mákszemnyit 
sem örökölt elődétől, még a téntatartó is kiszáradt, még a 
porzó is kifogyott, nem, hogy a néhai institutióknak s a lelép- 
tetett embereknek hasznát vehetné. » (Csengeri : Magyar szóno- 
kok és státusférfiak, 550. 1.) 

II. 

De nézzük most már egyenként ezekek a magánjogi insti- 
tutiókat, a melyekről hazánk legjelesbjei is ily elítélően nyilat- 
koznak, s a melyeket, törvényről törvényre menve nyomozásaim- 
ban, a mai magánjogi rendszerek szerint iparkodtam csoporto- 
sitani. És tartalmuk alapján válaszoljunk arra a kérdésre, a 
mely előadásomnak sajátképen tárgya: vájjon mily jelentőség- 
gel birnak a most folyó magánjogi codificatio szempontjából a 
Corpus Juris Hungariciben foglalt magánjogi törvények? 

A törve injuek kifejezetten nem tulajdonít visszaható erőt 
az 1486 : LXX. t.-cz., midőn a régi törvények szerint rendeli 
folytatni a már megindult pereket, <'úgy tekintvén t. i. a fentebb 
megirt c zikkelyeket, mint a melyek egyedül a jövendő és nem 
az elmúlt dolgokra nézve lettek alkotva. »> A törvénynek minden 
más jogszabály fölötti feltétlen uralmát és ennek törvényen meg- 
erősítés nélkül érvénytelenségét mondja ki az 1()35: XVIII. 
t.-cz.; míg az 1790 : XII. t.-cz. a törvények hozását, hatályon 
kívül helyezését és magyarázatát a törvényhozó hatalom mind- 
két tényezője együttes jogának nyilvánítja. 

A szokásjogról, a mely jogéletünkben oly nagy szerepet 
vitt minden időben, az 149á : X. t.-cz. ezt mondja: «Consuetudo 
regni a judice observetur, neque in uUius favorem mutetur», az 
1498: VI. t.-cz. pedig hasonlóképen: « Consuetudines regni 
conscribantur et si rationabiles secundum eas judicetur. » Az 
1687 : LXXVIIl. t.-cz. 19. §-a pedig így szól: «Con8uetudineni 
contra nobiles legibus regni contrariam civitates non judicant. » 

Az 1848 előtti birtokjogof a magánjog szempontjából bírálni 
egyáltalán lehetetlen — hiszen a szerzés körül a döntő szerepet 
a közjogi jellegű adomány és az ősiség, az elvesztés körül pedig 
áiz ugyanily jellegű királyi jog és a hűtlenség esetei játszották. 
De épen azért, mert ezek a viszonyok még az összehasonlítást 
is lehetetlenné teszik a múlt és a jelen közt: még inkább lehe- 
tetlen a Corpus Jurisnak dologjogi intézkedéseiből bármit is 
megmenteni a jövő számára, a mely még messzebb fog állni 
attól a korszaktól, a melynek letüntet nemzeti ünneppel ültük 
meg épen néhány nappal ezelőtt és a mely a jogászra nézve 
sem nyújt semmit, a mit jogi szempontból érdekesnek mond- 
hatna. S ugyanebből az okból hatályukat vesztették törvén^^- 
könyvünknek a dologjog körébe tartozó amaz intézkedései is, a 
melyek a jobbágyi tartozásokra, mint dologi terhekre vonatkoz- 
nak, csak úgy, mint a földesúri hatósággal kapcsolatos egyéb 
törvényes rendelkezések. 

A tidajd07i szentségének elvét, melyet Szent István 11. k. 
35. fej. mondott ki először, a szabad rendelkezés megengedése 
kapcsán, erősíti meg az aranybulla 17. czikkelye, midőn ren- 
deli, hogy <(a mely birtokot valaki méltó szolgálatával szerzett, 
attól soha meg ne fosztassékw : ezt védi az 1351 : XIII. t.-cz.. 

niidüü kimondja, hogy a nemesek birtokait, melyekben bányájt 
vannak, ugyanannyi érő birtok adása nélkül a király el ne vegye, 
a mit megerősített az 1486 : XLIX. t.-cz. A tulajdonjogot védel- 
mezi a jogtalanul elfoglalt birtokok visszabocsátására kötelező 
számtalan törvény is, a melyek azonban sokkal inkább büntető- 
jogi jellegűek, mint magánjogiak, a mely utóbbi szempontból 
alig találunk bennük figyelmünkre érdemes rendelkezéseket. 

A tulajdon korlátlanságát szorítja meg a szabad hajózást 
szabályozó 1751 : XVII. t.-cz., csak úgy, mint a hogy a forgalom 
érdekében a vámok és révek felállításának is számos törvény 
szab határt. 

A mai napig is irányadók a birtokháboritásról szóló 
1802: XXII., valamint a határigazításról szóló 1802: XXIII. 
t.-cz. szabályai, mely utóbbiakat megelőzte az 1035 : XX. t.-cz. 
De hatályukat vesztették a irisszaüzésre (repulsio) vonatkozó tör- 
vények (milyenek az 1609 : XXIX., 161:^ : XXII. t.-cz. stb.). 

A zálogbirtokról a Hk. bő rendelkezései mellett, későbbi 
iörvényeink is tartalmaznak intézkedéseket, a melyek azonban, 
ez intézmény megszűnte folytán, csak történeti jelentőséggel 
bírnak. Ellenben a modern értelemben vett zálogról a Corpus 
Juris nem intézkedik. Az önhatalmú zálog- vagy biztosítéka 
vételt az 1405 (II.): III. t.-cz. hatalmaskodásnak jelentette ki. 

De föl kell említenem, - mint nézetem szerint, melyet volt 
szerencsém a t. Jogászegyletben más alkalommal bővebben 
megokolni, máig is érvényes törvényeket — azokat, a melyek az 
u. n. holt kéznek birtokszerző képességét szorítják meg, neveze- 
tesen az 1498:LY. és LXY., az 1647 : XVlí. és 1715: XVI. 
t.-czikkeket. 

Az iisusfruHitsról csak a hitbizományokat szabályozó 
1687 : IX. t.-czikben találjuk a kizáróan ezekre vonatkozó azt a 
rendelkezést, hogy wverum duntaxat de iisdem bonis usum et 
fructum capere possint; sub poena amissionis majorátus*. 

A nemesi birtokkal tartozékként összefüggött és részben 
még most is összefüggő kir. kisebb haszonvételekről, a melyejí- 
nek hátralevő részei, (1836 : VI. t.-cz., 1871 : LIII. t.-cz.) gazda- 
sági és közjogi okokból egyaránt, megváltandók lesznek és így 
H jövő codificatiója szempontjából figyelmet nem érdemelnek, 
itt annál kevésbbé kell megemlékeznem, mert a Corpus Juris- 

nak vonatkozó rendelkezései már a megszűnt jobbágyi és földes- 
úri viszonyiíál fogva is elavultaknak mondhatók. A vámszedésre 
vonatkozó korábbi jogszabályainkat pedig, melyektől — ép úgy, 
mint a tizedre és harminczadra vonatkozóktól — csak úgy hem- 
zseg a Corpus Juris, az 1890 : 1. i-cz. helyezte hatályon kívül. 
A vásári jogot, noha még rendezésre vár, ma már bizonyára 
sem az 1681: XII. vagy 1715:LXXII., 1723 : XV., sem az 
1836 : XXXm. és 1840: XXVIII. t.-cz. alapján biráljuk el, hanem 
a modern ipar és kereskedelem viszonyaihoz képest. Egyéb tar- 
tozékokról a Corpus Juris nem tartalmaz rendelkezést és en^e 
vonatkozóan be keU érni a Hk. I. R. 24. és III. 1 6. ez. tanításával. 

A A?>. fiscusnak magánjogi jellegét és a rendes bíróságok 
alá tartozását cselekvő és szenvedő perben az 1741 : XXIII. t.-cz. 
állapítja meg utoljára, számos hasonló értelmű törvény nyomáiu 

Ezzel kapcsolatban említem föl az elidegenítés tárgyát nem 
képezhető konmajavakra vonatkozó törvényeinket (1514 : III. ; 
1791 : VII. t.-cz.), melyeknek natálya csak annyiban módosult, 
hogy ujabban a koronajavak állagában csere és vétel útján némi 
változás történt. 

A közbirtokosokról a terhek arányos megoszlása és a köte- 
lességek közönsége tekintetéből helyes elveket tartalmaz az 
1715 : LXIX. t.-cz., melyeket kiegészített a vadászatról szóló 
1802 : XXIV. és az erdőkről szóló 1807 : XXI. t.-cz. — mely ket 
törvény, az utóbbit módosító 1844 : X. t.-czikkel együtt — már 
nincs hatályban. Megemlékezik még róluk az 1655 : LIX. t.-cz., 
midőn a legeltetés és makkoltatás idején az egymások jogainak 
keUő tiszteletben tartását rendeli el. De csaknem teljesen hatály- 
ban vannak az arányosságról szóló 1836 : XII. t.-czikknek a köz- 
birtokosokra vonatkozó rendelkezései, ideértve az elévülés alól 
való kivételeket is. 

A vadászatot az 1729 : XXII. és az 1802 : XXIV. t.-cz. sza- 
bályozta — de ezeket, valamint a parasztokat a vadászattól 
eltiltó 1504 : XVIII. t.-czikket, hatályon kívül helyezte előbb az 
1872 : VI., majd az ennek helyébe lépett 1883 : XX. t.-czikk. 

A szomszédságból eredő, a kötelező megkinálással egybe- 
kötött elővásárlási jogokról, a Hk. I. R. 60. ez. 10. §. és 11. K. 
56., 64., 74. ez. mellett, a Werbőczy tanításának nyilván alap- 
jául szolgáló 1435(II):IX. czikkelyben találjuk azt a rendelke-^ 

zé8t, hogy a birtokba iktatás, határjárás és szemügyrevétel csak 
a szomszédok jelenlétében történhetik, a mely rendelkezést 
megerősítette az 1486:LXXVn. t.-cz. — mindmegannyi intéz- 
kedés, melyek érvényüket elvesztették. 

A folyamok mederváltozásaiból és áradásaiból eredő jog- 
viszonyokra az 1655 : LXXXI. t.-cz. a Hk. I. R. 87. czimét erő- 
síti meg; a vízáradásra vonatkozó jogszabályainkat (1751 : 
XIV., 1807 :XVn., 1827:XXXin., 1836 : XXX VL, 1840: 
X. t.-cz.) azonban hatályon kívül helyezték a vízjogra vonat- 
kozó, 1871-től 1885-ig alkotott ujabb törvényeink. 

A nemesi tulajdon tartozékát képező bányajogok tekinteté- 
ben korábbi törvényeink tudvalevőleg hatályukat vesztették az 
1854 máj. 23. osztrák bányatörvény behozatala óta és ha már 
ennek rendelkezései is a legsürgősebb reformot igénylik, mennyi- 
vel kevésbbé vehetjük immár figyelembe Nagy Lajos, Zsigmond, 
Mátyás, II. Ulászló, II. Lajos, I. és 11. Ferdinánd s mások szabá- 
lyozását a bányajog körül, ámbár bizonyos, hogy az államnak 
bizonyos ásványok tekintetében fentartott főtulajdonjoga, ujabb 
törvényhozásunkból sem lesz kiküszöbölhető. 

Teljesen elavult a betáblázott követelések elsőbbségét is 
megalapító 1723 : CVII. t.-cz. 

Az elővásárlási jog fogalmát (praeemptiót) — a melyet az 
élelmi szerek tekintetében összevásárlás értelmében is ismernek 
régi törvényeink — az 1655 : XXXIV. t.-cz. használja mai je- 
lentőségében, elővásárlási jogot biztosítván a magyar honosok- 
nak a külföldiekkel szemben a «bona civüia» tekintetében. 

A szerződések tekintetében általános érvényességű elvet tar- 
talmaz az 1486 : XVII. t.-cz., midőn 1. §-ában kimondja, hogy 
«In obligationibus verő talis modus servetur: Quod secundum 
quod se quisque obligavit . . . judicium et justitiam recipiat», a 
mit megerősített az 1492 : XXXVIH. t.-cz és az 1723 : XXXI. 
t.-cz. 8. §-a, míg az 1715:Lin. t.-cz., (de már korábban az 
1471 : XXVI., (pozsonyi) 1542 : XL., 1552 : XVIL, 1687 : Xm.), 
a csalással, cseUel és megfélemlítéssel létesült szerződóst hatály- 
talannak mondja ki. Hasonlóképen érvénytelennek nyilvánítja 
az 1536 : LIX. t.-cz. az erőszak útján létrejött kötelezettségeket, 
Ígéreteket, kezességeket. Ugyanígy az 1471 : XXVI. t.-cz. is 
érvénytelennek mondja az olyan bevallást, mely az illetőnek 

akarata ellenére történt. Érvénytelenek továbbá a kiskorúakkal 
vagy a gyámság alatt állókkal általában, törvényes képviselöjü 
beleegyezése nélkül kötött; szerződések (1792 : XVII., 1802 
XXI. t.-ez.). Mindezek az intézkedések máig is érvényesek 
A kötelezettségek létrejöttekor a hiteles helyek előtt történő 
alakszerűségeiről számos törvényünk van, a melyeket az ujabb 
jogszabályok már hatályon kívül helyeztek. (1723 : XLII. t.-cz.) 

A fassio perennalis'jisbk — az örökvallásnak — a birtok- 
szerzés különböző nemei körül való szerepe, jelentőségét telje- 
sen elvesztvén, fölmenthetem magamat az arra vonatkozó szá- 
mos törvény felsorolása alól. 

Az adósságok megfizetéséről rendelkeznek az 1486: XXIX. 
t.-cz. (személyfogsággal kapcsolatosan), mely t.-czikket meg- 
erősítik ez 1492:XC— XCIT. t.-czikkek; az 1638 : LY., 1647: 
XCIV., 1655:XXXIIL t.-cz.; az 166»:XLI. t.-cz., mely ki- 
mondja, hogy a regnicolse adósságait külföldiek meg nem sze- 
rezhetik és hogy az ilyen szerzés jogi hatálylyal nem bír és a 
bíróság előtt nem érvényesíthető, a ininek oka az volt, hogy a 
magyar adósokat gyakran külföldi (főleg osztrák) bíróság elé 
idézték a külföldi hitelezők. Az 1715 : LI. t.-cz. 6o/o-ban állapítja 
meg a törvényes kamatlábat és minden nagyobb kamatszedést 
uzsorának nyilvánít. A kereskedőkről és a csődületről rendel- 
kező 1840: XXI. és XXII. t.-czikkek tartalmaznak intézkedé- 
seket a tartozások kifizetéséről, a nyugtatványról és a kötelező 
visszaadásáról, de ezek tudvalevően hatályukat vesztették az 
1875 : XXXVII. és 1881 : XVII. t.-cz. életbelépésévei. A tarto- 
zatlan fizetésről az 1715 : LIV. t.-cz. rendelkezik, arról pedig, 
hogy a fizetés kikötött helyét és idejét a hitelező és adós betar- 
tani kötelesek, az 1715 : XX. és az 1792 : XVII. t.-cz. Arról, hogy 
a fizetésnek az adósság keletkezésekor fennállott értékben kell 
történnie, az 1435 : XII. és az 1622 : LXXVII. t.-cz. szólnak. 

Az uzsoráról rendelkező 1715 : LI., 1723 : CXX. és 1802 : 
XXI. t.-cz. hatályukat vesztették, ép úgy, mint a kamatokról 
szóló egyéb törvények, nevezetesen az 1647 : CXLIV., 1723: 
CXX. t.-cz. Ez utóbbi szerint azonban kikötés nélkül kölcsön 
után kamat nem jár, a késedelmi kamat kivételével — a mi tar- 
talmilag kétségkívül nem elavult rendelkezés, bárha alkalma- 
zásánál neín is hivatkozunk erre a törvényre. 

A tékozlók elleni zárlatot az 1723 : XLYIII. t.-cz. enge- 
délyezi. 

Az adásveués szabadságát biztosítja az 1681 : LXXIX. t.-cz., 
melyet megelőzően az 1659 :LXXI. t.-cz. megengedte, hogy a 
megyék bizonyos dolgoknak árát limitálják. A Szt. László II. k, 
7. fej. ama tilalmát, hogy «nemo vendat vei émat praeter mer- 
catum», mint érdekes adatot említem csak föl, a mely ép úgy 
jellemzi a maga korát, mint Kálmán II. k. 3. fej. a zsidók és 
keresztények közti adásvételek különös alakszerűségeiről. A ke- 
reskedésre vonatkozó kevés jogszabályt, az 1840. kereskedelmi 
törvényeket megelőző időkből, mint amúgy is tárgytalanokat, 
talán nem kell külön felsorolnom. 

Az engedményről csak az 1715 : XIII. t.-cz. emlékezik meg 
annyiban, hogy a csalással, csellel vagy félelemből létesült en- 
gedmény érvénytelen. De idetartozónak tekinthetjük az 1559 : 
XXXI. t.-czikket, mely kimondja, hogy a követelések megszerző- 
jének az azt terhelő perköltség is megítélendő. 

A meghatalmazásoknál törvényeink inkább az alakszerű- 
ségeket szabályozzák, mint a megbízás anyagi hatályát, tartal- 
mát és terjedelmét (1492 : Ll. t.-cz., 1504 : XIV., 1578 : XVII, 
1723:XXXY. és XXXVI. t.-cz., 1729: XXIV. XXXIX. t.-cz, 
1792 : XVI. t.-cz.. 8. §., 1840 : XXIII. t.-cz.). 

A letétek tekintetében az 1638 : XXVIII. és 1()47 : CVI. t.-cz. 
tartalmaz intézkedést, de ez csak átmeneti jellegű és «az utolsó 
idők zavaraira » vonatkozó rendelkezés, « a letéteket galádul visz- 
szatartókkal szemben.* Az 1597 : XXVIII. és az 1G22 : XVI. t.-cz. 
a letétet visszatartók büntetéseiről szól, míg a birói letétekről az 
1435 (II): IX., 1492 :XCV. t.-cz. (14. §.), 1609 : LXXIV. t.-cz. 
(14. §.), 1638:XXXL t.-cz. emlékeznek meg de mindmeg- 
annyi jogszabály régen idejét multa, bár kétségtelen, hogy a le- 
tétek visszaadásának kötelessége örök érvényű jogszabály marad. 
A bérlő jogeÁn&k oltalmáról sajátképpen csak a birtokhábo- 
ritásról szóló .1802 : XXII. t.-cz. rendelkezik, mert az arenda 
educillorumról intézkedő törvények (1655 : XXXI. t.-cz., 1659 : 
XLVII. t.-cz.) magánjogi szabályokat nem tartalmaznak. 

Az okozott kár megtérítését számos törvényünk írja elő, 
melyek közt óriási számmal vannak azok, a melyek a katonák 
okozta károkról rendelkeznek. Ezek mellett a legnagyobb válto- 

zatosságban találunk törvényeket az erőszakosan foglalók (pél- 
dául 1543 : in., 1638 : XXVE., 1647 : LXVI. és CXLVm. t.-cz., 
1802: XXII. t.-cz.), a tizedek beszedői (1574 : XXIÜ. t.-cz.), a 
tisztviselők (1486 : XXXHI., 1559 : VI. t.-cz.) okozta károkról, a 
tizedjogot megsértőkről (153() : XXXVm. és XXXIX. t.-cz.), 
azokról, a kik az elfogott gonosztevőket megszökni engedik 
(1492:LXXX., 1715 : XL VIII. t-cz.), az örökösöket megkáro- 
sító özvegyről (1618 :LXI., 1622 : LXVIL, 1647 : CV., 1655: 
XXV. t.-cz.), az osztatlan testvérek közti károkról (1655 rLIA'. 
t.-cz.), a végrehajtásokat akadályozók és a birói határozatoknak 
ellenmondók kártérítési kötelezettségéről (1681 : XXXI., 1723 : 
XXXm. t.-cz., 1729 : XXXIV. t-cz.), a marhák elhajtói (1729 : 
XLII. t.-cz.), á vadászok és madarászok (1802: XXIV. t.-cz), a 
futóhomok ellen erdősítéseket nem kimélők (1807: XX. t.-cz.^ 
okozta károkról, úgyszintén az erdei károkról (1807 : XXI. t.-cz.). 

Az elévülésről - a Hk. I. R. 23., 46., 56*, 78., 79., 82—85. 
ez. és m. R. 15. ez. meUett — az 1655 : XXIV., az 1715 : IX. 
t.-cz., 1729 : XXXVI. (osztály) és XXXVH. (követelés) t.-czikk), 
1791 : LIV! t.-cz. 4. §. és 1836 : XII. t.-czikkben találunk ren- 
delkezéseket (az 1622:LVin., 1681 : XXIX., 1715 : LXX. 
t.-czikkek az elévülés alól való törvényes kivételt tartalmaznak) 
melyek túlnyomó részükben mai napig hatályban vannak — bár 
alig hihető, hogy a villamosságnak századában, a milyea a XX. 
század lesz, a harminczkét éves elévülési idő fönn lesz tartható. 

Hogy nálunk mindenkor a monogám házasság volt a sza- 
bály, az keresztény államnál nem szorul bizonyításra ós hogy 
a kettős házasságot szigorúan büntették, arról Szt. László (I. k. 
1. fej.) és Kálmán (I. k. 67. fej., II. k. 4. és 9. fej.) törvényei 
mellett az 1599 : XXXVI. t.-cz. is tanúságot tesz. A házasság- 
kötésnek Kálmán II. k. 15. fej. előirt alakját, mely annyi szá- 
zaddal megelőzte volt a tridenti zsinat határozatát, úgyszintén 
a múlt század kilenczvenes, valamint a jelen század negy- 
venes éveinek a vegyes házasságokra vonatkozó törvényhozását 
hatályon kívül helyezte házassági jogunk legújabb reformja. 
De mint érdekes emlék fölemlíthető Szt. István II. k. 28. fej., 
mely a férjétől elhagyott nőnek juttatja az elhagyó férj vagyonát, 
megengedve neki az új házasságkötést is, míg a férj csak a 
püspök engedélyével léphetett újból házasságra. 

A protestánsok válópöreire vonatkozó (1790 : XXVI. t.-cz. 
11. §. és LV. t:-cz.) rendelkezések hatályukat vesztették. 

A házasságtör ésr ni, mint ágytól és asztaltól elválasztó okról, 
megemlékezik Szt. László I. k. 20. fej. és Kálmán ü. k. 8. fej., 
míg a 13. fej. megengedi a házasságtörő nő büntetlen megölését. 
De sem László, sem Kálmán nem engedik meg a házasság tel- 
jes felbontását. Az utóbbi (11. k. 7. fej.) a nő által való elhagyást 
is fölemlíti, de ebben az esetben is csak a különélést engedi 
meg, jnert meg vagyon írva : kiket Isten egybekötött, ember el 
ne válaszsza. 

A /i^Zes^gf jogviszonyairól (Hk. I. R. 29. 30., 48., 67., 98., 99., 
100- 106., 109., 110. ez., IL R. 24., 60. ez.) ott találjuk Szent 
István II. k. 24. fej. az özvegy nőt illetően; a 29. fej. a tolvaj 
feleségről, a kit az első izben való visszaesés esetében férjének 
kell visszaadni, másodízben pedig eladni. Az aranybulla 1 2-dik 
czikke az özvegy nőnek biztosítja a dos-át ; az 1435 (II.) : XVIIL 
t.-cz. szintén biztosítja a hitbért és a jegyajándékot, s a mellett 
az özvegy nőnek, a leányág igényeinek kiderítéséig, a nemes férj. 
javaiban való benmaradást is biztosítja, a mit megerősíte- 
nek az 1486:XXVL és az 1492 : LXIIL t.-czikkek. Az 1486: 
XXVn. t.-cz. pedig szintén biztosítja, minden eshetőséggel szem- 
ben, a feleség hitbérét (dos). A közszerzeményt szabályozó 1840 : 
Vin. t.-cz. 8. §-ának hatályban létéről és kiterjesztett alkalma- 
zásáról sem kell bővebben szólnom. A hozományról — a dósról 
mai értelemben — csak az 1840-es törvényhozás (1840 : VIII., 
XVI., XVIL, XXn.) rendelkezik. 

Az atyai hatalomról a Hk. L R. 7., 51., 52., 57. 58., 61., 
113. ez. és n. R. 60. ez. mellett, egyedül az 1723 : CV. t.-cz. 
intézkedik és ez is, a szülőknek gyermekeikkel szemben fennálló 
nevelési kötelességéről mindössze annyit mond, hogy «quod&r 
parentes aut tutores in educatione prolium et pupillorum 
negligentiores fuerint et comitatus eatenus non providerint, 
per ssBpe fátum consilium admonendi erunt». 

A gyámságról és gondnokságról rendelkező 1500: XIV., 
1655 : XXIV., 1659:XXXn. és XLV., 1715 : LXVHL, 1723 : CV. 
és 1764: XXVI. t.-czikkek rendelkeznek, de ezek, tudvalevően, 
már huszonkét évvel ezelőtt — az 1877 :XX. t.-cz. életbelépté- 
vel - vesztették el hatályukat. Magukat ezeket a törvényes 

rendelkezéseket lényegesen kiegészítik a Hk. I. R., llá — 121., 
125. czikkei a kiskorúakról és gyámjukról. Érdekes azonban 
kiemelni az 1500 : XIV. t.-czikknek az özvegy nő gyámi tisztére 
vonatkozó intézkedését. Mint jellegüknél fogva, de az ujabb 
törvényhozás folytán is elavult törvényes rendelkezéseket kell 
még itt felemlítenem az 1836 : IX. és az 1840 : VII. t.-czikknek 
a jobbágyok árváira vonatkozó és a földesúri hatósággal szorosan 
egybefüggő intézkedéseit. 

A kiskorúaknak (kiknek szerződési képtelenségéről fönn 
már szóltam) főispáni hivatal viselésére képtelenségéről az 1638: 
XXXin.t.-cz. rendelkezik, melyet megerősít az 1647:LXXV. t.-cz. 

A rokonságról, mint a jogviszonyokra befolyással biró kö- 
rülményről, a Hk. I. E. 116 — 119. czimeinek rendelkezéseitői 
eltekintve, megemlékezik az 1715 : LXVIII. t.-cz. a gyámságról 
és gondnokságról, annyiban, hogy a törvényes gyámságra első- 
sorban a rokonokat ntondja hivatottaknak. 

A fi- és leányág öröklési jogai közti különbség, a hajadoid 
jogra (Hk. I. 29., 67., 92., 1435 (H.) : XIX., 1486 : XXVL, 1492: 
LXIIl. t.-cz.) és a leánynegyedre (Hk. I. 6., 29., 30., 89., 101., 
1435 (H.) : XX., 1486 : XXVL, 1492 : LXIH., 1715: LXXI. t.-czJ 
vonatkozó törvényes rendelkezések, hatálylyal immár nem bír- 
ván, fölösleges tehát ezúttal az azokat szabályozó törvényeket 
felsorolnom, megjegyezvén, hogy a fiusűásról a Hk. I. R. 7., 17., 
50. és 57. ez., nem pedig törvény intézkedik. 

A felmenők törvényes örökösödéséről csak a jobbágyok 
tekintetében tartalmaz rendelkezést az 1840 : XVIH. t.-cz. 7. §. 
Az oldalrokonok törvényes (ági) örökléséről, a most említett tör- 
vény mellett, az 1723 : XXVII. t.-cz. tartalmaz intézkedést, a 
korábbi törvények közül az 1557 : X. és az 1688 : XI., s még 
előbbi időből Kálmán I. k. 20. és 21. fej. rendelkezik erről, a 
mely szabályok azonban, összevetve a Hk. I. R. 93., 99., 100., 
105. ez. és HL R. 29. ez. tanításaival, nem egészen tisztázzák 
ezt a kérdést és erre vonatkozóan — most, 55 esztendővel 
később is, még mindig Frank Ignáczczal tarthatunk, a ki a 
«Közigazság törvénye)) 1845. kiadásában (I. k. 518. 1.) mondja, 
hogy « hihető, hogy igazító törvény sokáig el nem marad ». 

Az 1659 : XXXVI. t.-cz. a törvényes korú fiuknak meg- 
engedi az osztályt az anyai ágról őket megillető vagyonban, 

melyet az azt visszatartó atyjuktól, annak jövedelmeivel együtt, 
visszakövetelni jogositvák; az 1659:CXVn. t.-ez. és 1723: 
XLVII. t.-cz. a testvérek közti osztályról általában, az 1729 : 
XXXVI. t.-cz. pedig az osztály elévüléséről, kiigazításáról, meg- 
újításáról tartalmaz rendelkezéseket (Hk. I. 43 — 47., 52 — 54. 
czikkek), melyek — az ősiség megszűntétől eltekintve — az 
anyagi jog szempontjából lényegükben még nem vesztették el 
teljes hatályukat, míg az alaki jog tekintetében az 1894 : 
XVI. t.-cz. rendelkezik, mely szükségkép módosítóan nyúl belé 
az anyagi jogot érintő régi törvényekbe is. 

A kölcsönös hitvestársi öröklést, gyermek s végrendelet nem 
létében, bár csak a zálogos és az ingó javakban, az 1 687 : XI. t.-czw 
szabályozza, amelyet megerősít az 1715 : XXVI. t.-cz. 4. §-a é» 
melyet a jobbágyokra is kiterjeszt az 1840: VIII. t.-cz. 9. §-a. 
Az özvegyi jog első szabályozása Szt. István 11. k. 24. fej. 
található ; a Hk. vonatkozó rendelkezései mellett az 1618 : LXI., 
1622:LXVIL, 1647 : CV., 1655: XXV. t.-cz. meglehetősen 
hiányos intézkedései irányadók e kérdésben, a melyre a job- 
bágyok tekintetében még az 1840 : VIII. t.-cz. is kiterjed, mely 
utóbbi törvény az özvegyi öröklést — melyről ismét csak a Hk. 
szól — nem ismeri. 

A fiscus örökléséről magszakadás esetében rendelkeznek az 
1435(11.) : XVII., 1492 : LXIII. t.-cz., (Hk. I. E. 10., 29., 64. ez.) 
és 1715 : XXVI. t..cz. 

A végrendeletek és fiókvégrendeletek alakszerűségeit az 
1655:XLVI., majd az 1 7 1 5 : XXVII. t.-cz. állapítja meg (mó- 
dosítja 1840: XIV. t.-cz.), a melyet kiegészített az 1729 : XXIV. 
t.-cz. 10. és 11. §-a ; mindkettő az 1876 : XVI. t.-cz. életbelépésé- 
vel vesztette el hatályát. A végrendelkezési szabadságot már 
Szt. István engedélyezte (II. k.35. fej.) és ezt erősíti meg az 
aranybulla 4. czikke. Magától értetik, hogy hatályban van, ha 
nem is szó szerint, de a dolog természetének megfelelően 
kiterjesztve, az 1836 : IX. t.-cz. 9. §-ának és az 1840 : VHI. 
t.-czikk 1. §-ának az a rendelkezése, a mely a jobbágynak szer- 
zeményei tekintetében megadja a végrendelkezési jogot. Aa 
1598 : XL. t.-cz. a végrendelkezési szabadságot, ingó és szerze- 
ményi javaikat illetően, a kath. főpapokra is kiterjeszti és ezt a 
törvényczikket egészíti ki az 1715 : XVI. t.-cz., mely, igaz, az 

u. n. Kolonich-féle egyezményt szentesítette, A kath. főpapok 
végrendelkezési jogáról szóló törvények hatályukat még nem 
vesztették el, ép oly kevéssé, mint a szerzetesek öröklési jogát 
szabályozó 1715 :LXXI. t.-cz. sem. 

A szerzett javakról való szabad rendelkezést az 1 715 : XXVI., 
az 1723 rXLYII. és XLIX. t.-czikkek hangsúlyozzák. 

A hagyományost és a hagyományokat említik ugyan az 
1647 : CXXVL, 1715 : XXVI. t.-cz. 6. §., az 1715 : XXVH. t.-cz. 
5. §., az. 1715 : XXVIII. t.-cz. 10. §. — de azonfelül, hogy ebből 
megtudjuk, hogy a hagyományokat is ismerte régi jogunk, e 
jogintézményről semmi szabályt sem tartalmaznak törvényeink. 
Az 1723 : XLIX. t.-czikknek a hagyományok beszámítására vo- 
natkozó szabálya (az ősi vagyon kiegészítése végett), az ősiség 
megszűntével alapját vesztette és megszűnt. 

A hitbizományokról szóló 1687 : IX. és az azt kiegészítő 
1723 : L. t.-cz., alapját képezi ugyan mai hitbizományi jogunk- 
nak, de azt hiszem, hogy egészen el is tekintve a hitbizo- 
mányok megengedhetőségének gazdasági és politikái jellegű 
kérdésétől, a jövő szabályozás nem a két századdal ezelőtt 
uralkodott, hanem a jövő századbeli társadalmi felfogásból fog 
kiindulni a hitbizományi jog rendezésénél. 

Az alapítványokra vonatkozó 1715 : LXXIV., 1723 : LXX. 
és CV., 1729 : XVII. és XXI.. 1790 : XXHL, XXVI. (10., 12. §§.) 
és XXVn. t.-czikkek máig is hatályban vannak. 

ni. 

íme, uraim, a Corpus Juris Hungarici magánjogi tar- 
talma — a Corpus Jurisé, tekintet nélkül a Hármaskönyvben, 
a Plánum Tabulareban, a statútumokban és egyéb jogforrás- 
ban feltalálható joganyagra, mert ezúttal csakis magánjogi 
törvényeinket tettem vizsgálódásom tárgyává. És ezek a most 
vázolt « magyar polgári anyagi magántörvények » azok, a 
melyeket az 1861. évi országbírói értekezlet hatályukba vissza- 
állított, igaz, hogy «a közhitel, a jogfolytonosság és a helyzet 
szükségei által igényelt » néhány pótlással. Ezek a pótlások 
azonban nem voltak képesek megszüntetni azt a jogbizony- 
talanságot, a melyről, mint hallottuk, Kossuth Lajos is oly 

keserű gúnynyal nyilatkozott és a melyet az országbírói érte- 
kezleten — jegyzőkönyveiből kitűnően — hazánk legkiválóbb 
-jogászai is kiemeltek, a mit a higgadt és gondolkodó Zsivora 
(^jö^gy úgy fejezett ki, hogy «a magyar magánjognak csak 
töredékei léteznek, a melyek a jelen igényeinek meg nem felel- 
nek)). Mei*t az országbirói értekezlet határozatainak legfőbb 
liibája az, hogy nem vonta le a természetes következtetéseket 
a változott társadalmi és politikai viszonyokból, a melyek teljes 
ellentétben állanak a régi magyar törvényekkel, s azokkal az 
eszmékkel és felfogásokkal, a melyek közepette e törvények 
meghozattak. S ezzel az 0. É. egy csaknem lehetetlen helyzetet 
teremtett. Mert vagy szószerint követjük az ideiglenes törvény- 
kezési szabályok rendelkezéseit, s akkor a középkor uralkodó 
felfogásának szerzünk érvényt a XIX. századvégének eszmeáram- 
latában, a mi az igazságtalanságok és méltatlanságok óriási 
sokaságát idézi elő ; vagy pedig túlteszszük magunkat a mai korba 
nem illő törvényeken, még pedig nemcsak ezeknek betűjén, hanem 
sokkal inkább azoknak mai jogi felfogásunkat sértő szellemén — 
s akkor az 0. E.-nek a magánjogra vonatkozó legtöbb határozatát 
kell a régi törvényekkel ellenkezően magyaráznunk. 

Igaz, akadhatnak és akadnak is olyanok, a kik, bár kény- 
telenek elismerni valamely korábbi törvénynek alakszerű vagy 
a viszonyok változása folytán hatályon kívül lépését, mégis az 
•ezen törvény szabályozta jogintézmény helyébe lépett intéz- 
ményre is a korábbi törvény rendelkezéseit vagy legalább annak 
szellemét akarják a hasonlóság révén kiterjeszteni. A jogfoly- 
tonosságnak e föltétlen hivei azonban buzgalmukban megfeled* 
kéznek arról, hogy a mig egyrészről a helyes törvénymagya- 
rázat minden törvénybe csak annak a kornak a szellemét 
mag:^^arázhatja bele, a mely korban az meghozatott, nem pedig 
egy sokkal későbbi korét, melyre ama törvény alkotói nem is 
gondolhattak, addig másrészről az emberi méltóságnak is nagy 
sértése rejlik abban, ha a későbbi századoknak minden, bár^ 
mily gyökeres átalakulásaira, eltűnt idők elavult intézkedéseit 
.akarják ráerőszakolni. 

A jogszabály, a melynek alapja: az emberek életviszonyai, 
a melynek czélja : ezeknek az életviszonyoknak czélszerá ren- 
dezése, nem dogma, mint a milyen a vallás tana, melyet hinni 

kell és a melyben kételkedni, a melyet módosítani akarni, any- 
nyi, mint elszakadni az ama dogmát hirdető Tallásfelekezettől. 
Épen azért a római jognak gondolkodás nélkül való imá>dása 
egyik főoka a jogtudomány conservativismusának (tudomány-e 
a jog? ez «ars boni et aequi», mint a római jogászok tanították, 
arról e helyütt lehetetlen bővebben szólnom), annak a bámu- 
latos állhatatosságnak, a melylyel a római jog tantételeit a 
római világéval homlokegyenest ellenkező életviszonyokra 
alkalmazták. Pedig a római jog — kötelmi jogától eltekintve, a 
mely a nemzetközi jus gentiumon sarkallt — nemzeti jog, a 
mely a római nép vallásában, politikai szervezetében, szoká- 
saiban gyökerezett, a melynek tehát hatályát legnagyobb részé- 
ben el kellett volna vesztenie, mihelyt átalakult az emberi 
társadalom, mihelyt más vallás lépett az addig uralkodónak 
helyébe, mihelyt az állam életét más alapokra fektették. Ma 
már tudatára jöttek a jogászok a multak e tévedéseinek és 
már a romanisták is kezdik belátni, hogy a mai társadalmat 
lehetetlen ezredéves hagyományokkal kormányozni és eltűnt 
idők emlékeivel óvni meg a haladó, a fejlődő, a tökéletesbülö 
emberiség rendjét. 

S a mi áll a római jogra, az áll minden nemzet múltjá- 
nak jogára, áll tehát a hazai jogra is. És azoknak, a kik min- 
dent jónak és tiszteletreméltónak mondanak csak azért, mert 
évszázadok vonultak el felette ; a kik immár korhadt és rothadt 
felfogások szülte jogtételeket is örök igazságoknak óhajtanak föl- 
tüntetni, a melyek irányt adhatnak a jövő jogfejlődésnek, azok- 
nak eszükbe juttatom Sieyés-nek szavait : «vouloir comprendre 
le présent par le passé, e'est vouloir comprendre le connu par 
Tinconnu.)) Mert a jelen jogalkotásait csak a jelen szükségletei- 
vel, a jelen felfogásával, a jelen életviszonyaival okolhatjuk meg, 
de sohasem a múltéval, a mely ugyancsak az előtte ismert 
jelenjéből, de sohasem az előtte ismeretlen jövőből indult ki 
törvényhozásában. 

Épen azért hamis az a tétel, a mely dogmaként hirdeti a 
jognak szükségkép conservativismusát, a mely visszautasítja 
azt a felfogást, hogy a modern lüktető élet nem érheti be a 
jog múmiáival, hanem életet követel azokban a jogtételekben, 
a melyek azt szabályozni akarják. Mert csak így létesülhet az 

Összhang élet és jog között, csak így lesz lehetségessé, hogy jog 
és igazság egymást födő fogalmakká váljanak. 

Önök jól ismerik, uraim, a regét arról a tudnivágyó 
ifjúról, a ki a bölcsek intései ellenére Isisnek saisi templomá- 
ban föllebbentette azt a fátyolt, a mely az igazság szobrát 
födte el a kíváncsiak szeme elől. A való igazság hatása az 
ifjúra megdermesztö volt, elannyira, hogy felocsúdva, soha sen- 
kinek sem adott számot arról, a mit látott. 

Én azt hiszem, t. uraim, hogy nem cselekedtem volna 
jól, ha elhallgattam volna azokat a benyomásokat, a melyeket 
bennem a régi magyar törvényeknek az évek hosszú során át 
beható tanulmányozása keltett. Én úgy érzem, hogy vétket 
követnék el, ha tudatosan ápolnám azt az áhítatos hitet és 
indító okaiban kétségtelenül a legnagyobb tiszteletre méltó 
kegyeletet, a mely ly el a magyar Corpus Juris magánjogi tartal- 
mát is körülövezik azok, a kik hazaszeretetükön vélnének csorbát 
ejteni, ha bevallanak, hogy sokféle viszontagságaink, alkotmá- 
nyos szabadságunk és magyarságunk szünetlen és dicsőségteljes 
védelme közepette, a magánjogi alkotások terén, fájdalom, 
csak úgy hátra maradtunk, mint a culturalis élet minden más 
terén, a melyeket most kell megmívelnünk szakadatlan mun- 
kával és határt nem ismerő kötelességtudással, hogy a multak 
harczainak halhatatlan alakjai meUé, a jövendőbeli Magyar- 
ország történetének megírója ugyanoly büszkeséggel soroz- 
hassa majd a békességes ^munkának még nagyobb és halhatlan- 
ságra még méltóbb óriásait. 

S ha a tényekből ítélő, hazánk jogászi alkotásait ismerő 
bíráló bámulva is csóválja fejét, ha minduntalan par excellence 
jogásznemzetnek hallja nevezni a mi nemzetünket, a mely 
erre a jelzőre mivel sem adott több alapot, mint Európának 
sok más nagy nemzete, a melyek — be kell vallanunk — 
messze megelőztek bennünket a jogtudomány és a törvény- 
hozás terén is : ez bizonyára nem a kícsinylésnek a kifejezése, 
hanem azé a legnagyobb szereteté, a melylyel a szülő gyer- 
mekéből akarja kiirtani annak gyöngeségeit, óva intve őt az 
alapnélküli és veszedelmes elhízásra vezető önámítástól. 

A jövő századoknak készülő magánjogi törvénykönyv, a 
mindennapi élet változatos viszonyainak e bibliája, a melynek 

annyi okkal lehetne jelszava, hogy «ego sum via, ve^ita^t^ 
vita», ne a multak romjain építse föl a magyar jognak, i 
magyar igazságszolgáltatásnak, a magyar állami életnek e: 
egyik mentsvárát. A szabad és önálló, a művelt és gazda^ 
magyar nemzetnek legyen majd ez a törvénykönyve, a melj 
nem ismer különbséget e haza polgárai közt ; a mely az embe- 
rek egyenlő szabadságán épülve föl, a maga szabványaibai 
leronija a törvény által el nem ismert különböző osztályoknak 
vagy a mi még bántóbb: a különböző rétegeknek, külön jogát e- 
a mely megvalósítja a jognak azt az eszményét, hogy csak az 
lehessen törvénynyé, a mi valóban jogos, a mi valóban igazságor 

Az 1848 előtti Corpus Juris Hungarici magánjoga pedig, — 
kevés, igen kevés kivétellel — immár a történelemé és csat 
történeti szempontból bírhat becsesei és értékkel a jövő jogá- 
nak megalkotója előtt, a ki munkájával nem szállhat vissza -i 
rég letűnt századok világába. 

Azokkal a szavakkal, a melyekkel Széchenyi István zárta 
le, közel hetven esztendővel ezelőtt, a Hitel korszakalkotó lapjait, 
fejezhetem be én is az én szerény előadásomat, egyetlen szónak 
megváltoztatásával: «Nem nézek én, megvallom, annyit hátra 
mint sok hazámfia, hanem inkább előre ; nincs annyi gondom 
tudni, valaha mik voltunk, de inkább átnézni, idővel mik 
lehetünk és mik leendünk. A Múlt elesett hatalmunkból, a 
Jövendőnek urai vagyunk. Sokan azt gondolják : a magyar ma- 
gánjog volt; én azt szeretem hinni: lesz!* (Éljenzés és tapsi 



46 



Digitized by 



Googk 



Dr. Vécsey Tamáa elnök : 

T. teljes-ülés ! 

Szólásra senki sem jelentkezvén, legyen szabad elnökíleg 
konstatálnom azt, hogy az a nagy szám, a melylyel a Jogász- 
egylet tagjai itt az előadáson megjelentek, és az a nagy figyelem 
és csend, a melylyel az előadó úrnak kiváló értékű történeti fej- 
tegetéseit és a jövőbe engedett bepillantását kisérték: a mai 
előadás érdekességével függ össze. Meg vagyunk győződve arról, 
hogy az az anyag, a mely részben élő, részben már kihalt alko- 
tása a magyar jogfejlődésnek s hogy mind az, a mire az előadó 
úr figyelmünket felhivta, érdemes arra, hogy annak horderejé- 
vel foglalkozzunk. Kérem, hogy azt, a mit ma hallottunk, a 
mi eszmekörünkből kiesni, a napirendről egyhamar letűnni ne 
engedjük. Kimutatta a t. előadó úr, hogy az a büszke jóslat, a 
melyet Justinianus használt, midőn Digestáit örök érvényüek- 
nek mondta : Leges in omne aevum valituras, s a melyet a 
rennaisance kor legnagyobb uralkodója Mátyáa király a Decre- 
tum Maius végén in eo eontenta nunquam variari debeant 
monarchikus büszkeséggel ismétel : hiú ábránd. Minden emberi 
mű változandó. Napóleon is azt hitte, hogy a megalkotott kódexe 
örök időkre mindig egyformán alkalmas lesz, de csakhamar 
megjelent az első kritikus kommentár, minek láttára felkiáltott : 
Mon Códe est perdu I Az egykor oly jelesnek tartott osztrák 
törvénykönyv sorsa is azt mutatja, hogy örök időre érvényes 
törvényt : ember nem alkotott és bizonyosan a mi korszakunk 
tudósai sem fognak örök időkre valót, mindig egyformán alkal- 
mazhatót alkotni. Valaha az 1848 iitá)ii alkotásokról is úgy 
fog nyilatkozni a kritika, mint most szólt az előadó úr, az 1848 
előttiekről. Elég, ha a törvény a maga korát kielégiti. 

A mit a t. előadó úr az országbirói értekezlet művéről 
felemlített, legyen szabad ahhoz nekem azt az észrevételt csa- 

tolni, hogy az országbírói értekezlet 1861-ben több jóakarattal 
mint szerencsével azért próbálta visszaállítani a magyar jognak 
rekonstruálható 1848. előtti részeit, mivel közel állottak az 
akkori politikusok közül a 47-esek ahhoz, hogy némely 1848. 
előtti institutiókat pl. a dikaszteriumokat feltartsák, így legalább 
harmónia volt az ő politikájuk és törvényhozási kísérletezéseik 
közt. De azt is óhajtották ők, hogy Magyarországot emanezipál- 
ják az osztrák jog alól s egyengessék a paritás útjait. 

Engedje meg a t. teljes-ülés nekem, hogy köszönetünket 
fejezhessem ki az előadó úrDak (Éljenzés) azon kegyeletes 
nyilatkozatáért is, a melylyel fájdalom oly korán elvesztett 
kitűnő tagtársunknak Dell' Adami Rezsőnek emlékét előttünk 
felelevenítette, mert valóban az a munka, a melyben Dell' 
Adami a Werbőczy Hármaskönyvét analysálta, a magyar jog- 
irodalomban egyike a legkiválóbb jogtörténeti és kritikai mun- 
,káknak. Kifejezzük köszönetünket az előadó úrnak azért is, 
hogy a magyar jogalkotás körül közvetlenül vagy közvetve 
annyi sok érdemet szerzett nagy férfiainknak Széchenyinek, 
Deák, Kossuth és Szalaynak oly tiszteletet parancsoló megemlé- 
kezést szentelt. 

Az ülést azzal zárom be, hogy ismételten köszönjük Márkus 
Dezső tagtársunknak nagybecsű előadását. (Élje)izés és taps.) 

